Ruimtevaarders doen noodlanding | Netwerk24
Ruimtevaarders doen noodlanding
Ruimtevaarders onderweg na die Internasionale Ruimtestasie (ISS) moes Donderdag ’n noodlanding doen.
Nick Hague van Amerika en Alexei Ovchinin van Rusland het van die Cosmodrome in Kazakstan met die Soyuz-vuurpyl gelanseer, berig TimesNow.
Die vuurpyl het nie genoeg krag gehad om hulle tot in ’n wentelbaan te neem nie.
Hulle sou ses uur later by die ISS vasmeer.
Die twee ruimtevaarders het veilig in die Soyuz-kapsule geland, volgens Nasa. Noodspanne is na die gebied in Kazakstan gestuur om die twee by te staan.
Soyuz MS-10 lanseer Donderdag van die Baikonur Cosmodrome in Kazakstan onderweg na die Internasionale Ruimtestasie. Die ruimtevaarders moes kort ná lansering ’n noodlanding doen.Foto: Reuters
Die ruimtevaarders Nick Hague (VSA) en Alexey Ovchinin (Rusland) gaan Donderdag aan boord van die Soyuz MS-10 vir lansering by die Baikonur Cosmodrome in Kazakstan, onderweg na die Internasionale Ruimtestasie. Foto: Reuters
Meer oor: Nick Hague | Alexei Ovchinin
Eerste maan buite sonnestelsel gewaar